Yewweḍ-d lexber n tmettant n usirem, atmaten-is d yessetma-s nnejlan-d, ula d wid ibeɛden, yeččur-d wexxam, nneɣlen-d lɣaci am wejrad, ziɣ lmut d taxeddaɛt, yuli wass ɣef medden wama ɣef Tlelli mazal d tilas, ur yuɣal ad d-yenqer yiṭij-is, ama deg unebdu ama deg ccetwa. Tilelli ur teẓri d acu yeḍran yid-s armi i d-tufa iman-is deg ṣṣbiṭar, tbedd tefremlit ɣer uqerru-is tenna-as aqli-kem s tadist.